Diari Oficial de la Generalitat Valenciana


Sumari del DOGV 9957, del 15-10-2024 (2024/10679)

RESOLUCIÓ d'11 d'octubre de 2024, de la direcció general de Producció Agrícola i Ramadera de concessió conjunta de les ajudes destinades a les agrupacions de defensa sanitària ramadera de la Comunitat Valenciana per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9957

Data del DOGV
:   15-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10489

CVE
:   UBKL-Q-3463-88964

Data del document
:   11-10-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * ajuda pública
    * ramat

Vista la convocatòria de l'ajuda per a l'exercici 2024 realitzada mitjançant la Resolució de 12 d'agost de 2024, de la Direcció General de Producció Agrícola i Ramadera, per la qual es convoquen les ajudes a les agrupacions de defensa sanitària ramaderes per a l'exercici 2024. (DOGV 9916, 16.08.2024) amb una dotació pressupostària de 800.000,00 euros a càrrec de l'aplicació pressupostària: A36153992ZJ78956, del subprograma: 714D00, Agricultura i ramaderia, en els seus apartats tercer i quart estipula els imports màxims, distribució i modulació d'estes ajudes.

Considerant els articles 2, 3 i 4 de l'Orde, que establixen les persones beneficiàries, requisits, gastos subvencionables i quantia de les ajudes.

Vist que l'ajuda ha sigut comunicada a la Comissió Europea, la qual li ha assignat el número d'identificació SA108030.

Instruïts els procediments de concessió de les ajudes en les respectives direccions territorials, tal com disposa l'article 7 i 8 de l'Orde.

Vistos els informes d'avaluació de les direccions territorials d'Alacant, Castelló i València que determinen tant les persones beneficiàries que complixen tots els requisits per a accedir a les ajudes com aquelles que no els complixen, i una vegada revisat este procediment i dutes a terme les verificacions i comprovacions corresponents, han sigut emesos els llistats que a continuació s'adjunten.

Considerant que estos imports no esgoten la dotació pressupostària assignada a estes ajudes d'acord amb l'apartat segon de la Resolució de 12 d'agost de 2024, per la qual es convoquen estes ajudes, no es fa necessari aplicar el punt 4 de l'article 8 de la de l’Orde 15/2023, de 24 de maig, pel qual es concediria l'ajuda en primer lloc a les ADS amb major número d’UGM, fins a esgotar el pressupost.

Vista la proposta de l'òrgan col·legiat de data 30/09/29, a la qual fa referència l'article 7 de l'Orde 15/2023, de 24 de maig, de la Conselleria d'Agricultura, Desenrotllament Rural, Emergència Climàtica i Transició Ecològica, per la qual s'establix el procediment de concessió i pagament de les ajudes destinades a les agrupacions de defensa sanitària ramaderes (DOGV núm. 9606 de 30.05.2023),

RESOL

*Primer*

Concedir l'ajuda als 71 sol·licitants que complixen els requisits exigits per la normativa, relacionats en l'annex llistat d'expedients aprovats de les ajudes ADSG 2024, amb els imports detallats en este annex.

L'import global final aprovat i proposat per a la concessió d'estes ajudes ascendix a:

– Per execució del programa obligatori del Pla anual zoosanitari 2024: 581.066,83 €

– Per execució de programes voluntaris del Pla anual zoosanitari 2024: 17.683,70 €

Import total 598.750,53 €

*Segon*

La justificació dels gastos efectuats, així com de les activitats objecte de la subvenció, conforme a l'article 9 de l'Orde 15/2023, es realitzarà mitjançant la presentació del compte justificatiu, que inclourà la següent documentació:

a) Memòria d'actuació justificativa de les activitats realitzades en l’ADS, on s'acredite el compliment de l'execució del programa sanitari en totes les explotacions integrants de l'agrupació, firmada pel veterinari/ària encarregat de la direcció tècnica de l’ADSG i amb el vistiplau del president/a de l'agrupació.

b) Memòria econòmica que inclourà com a mínim:

– Llistat de gastos amb identificació de les factures justificants per a cadascun dels gastos subvencionables de l'article 3.1 tant per a cadascuna de les actuacions obligatòries del PAU com per a cada programa voluntari.

– Còpia de les factures justificatives dels gastos subvencionables de l'article 3.1 a nom de l'agrupació i els justificants bancaris acreditatius del pagament d'estes.

– Detall d'altres ingressos o subvencions que hagueren finançat l'activitat subvencionada amb indicació de l'import i la seua procedència.

– Les factures han de figurar a nom de l’ADSG titular de la sol·licitud.

La justificació de les inversions es distribuirà en relació amb la quantia màxima de l'ajuda per a cada beneficiari i es diferenciaran les inversions o actuacions del programa obligatori, i de cada programa voluntari aprovat.

La data límit per a presentar esta documentació serà el 20 d'octubre de 2024.

Contra la present resolució, que posa fi a la via administrativa, podrà interposar-se, amb caràcter potestatiu, un recurs de reposició davant el mateix òrgan que la va dictar, en el termini d'un mes a comptar de l'endemà d'aquell en què tinga lloc la seua notificació, de conformitat amb el que s'establix en l'article 123, en relació amb els articles 114 c) i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament un recurs contenciós administratiu, en el termini de dos mesos a partir de l'endemà de la data de la notificació, davant el jutjat contenciós administratiu de la capital de província en la qual el demandant tinga el seu domicili, de conformitat amb el que s'establix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze una altra via que es considere oportuna.

  

València, 11 d'octubre de 2024

(p. d. Orde 15/2023, de 24 de maig, DOGV 9606)

Mª Àngels Ramón-Llin Martínez

Directora general de Producció Agrícola i Ramadera

Esta disposició conté annexos. Consulteu-ne la versió en PDF.